| **Adolfas Šleževičius** |
| --- |
|  |
| Gimė | 1948 m. vasario 2 d.Mirskiškė, Kurtuvėnų valsčius |
| Mirė | 2022 m. gruodžio 6 d. (74 metai)Pelekas, Ignalinos rajono savivaldybė |
| Palaidotas (-a) | Antakalnio kapinėse |
| Sutuoktinis (-ė) | Janina |
| Vaikai | Kristina, Aistė |
|  |
| Veikla | politinis bei visuomenės veikėjas, premjeras |
| Partija | SSKP, LDDP |
|  |
| Alma mater | 1971 m. KPI |

**Adolfas Šleževičius** (1948 m. vasario 2 d. Mirskiškėje, Kurtuvėnų valsčiuje – 2022 m. gruodžio 6 d. Peleke, Ignalinos rajono savivaldybėje) – Lietuvos politikas, 1993–1996 m. ministras pirmininkas.

Biografija
----------

1965 m. baigė Šiaulių 9-ąją vidurinę mokyklą. 1965–1967 m. studijavo Kauno politechnikos instituto Šiaulių vakariniame fakultete. 1965–1967 m. Šiaulių televizorių gamyklos radijo aparatūros montuotojas. 1967–1971 m. studijavo KPI Mechanikos fakultete, kur įgijo inžinieriaus mechaniko specialybę. 1971–1972 m. Kauno maisto pramonės technikumo dėstytojas.

1972–1977 m. Kauno pieno kombinato vyresnysis inžinierius konstruktorius, vyriausiasis mechanikas, vyriausias inžinierius. 1977–1981 m. LTSR mėsos ir pieno pramonės ministro pavaduotojas. 1980–1982 m. Sąjunginio neakivaizdinio ekonomikos ir finansų instituto aspirantas. 1982 m. parašė ir apgynė ekonomikos mokslų kandidato disertaciją, docentas.

1981–1983 m. Liaudies ūkio akademijos prie TSRS Ministrų Tarybos klausytojas (neakivaizdiniu būdu mokėsi Sąjunginiame ekonomikos ir finansų institute). 1983–1989 m. LKP CK agropramoninio komplekso skyriaus vedėjo pavaduotojas. 1989–1990 m. Lietuvos pieno pramonės gamybinio susivienijimo „Pieno centras" pirmininkas. 1990–1991 m. LR žemės ūkio ministro pirmasis pavaduotojas. 1991–1993 m. Lietuvos-Norvegijos bendros įmonės *C.-Olsen-Baltic* prezidentas. Po Lietuvos komunistų partijos atsiskyrimo nuo SSKP ir pavadinimo pakeitimo tapo Lietuvos demokratinės darbo partijos (LDDP) nariu.

### Premjeras

1993 m. kovo 10 d. tapo ministru pirmininku (pakeitė B. Lubį). Vadovaudamas vyriausybei tęsė Nepriklausomybės reformas su didesne orientacija į socialinę sferą. Stengėsi palaikyti gerus santykius tiek su Vakarais, tiek su Rusija.

### Atstatydinimas

1995 m. gruodžio 19 d. Lietuvos banko valdyba paskelbė apie Lietuvos akcinio inovacinio banko veiklos sustabdymą. Po kelių savaičių paaiškėjo, kad bankroto išvakarėse A. Šleževičius atsiėmė terminuotą indėlį iš šio banko, t. y. galėjo pasinaudoti tarnybine padėtimi. 1996 m. sausio 4 d. LDDP prezidiumas poelgį įvertino kaip „moralinę ir politinę klaidą", bet atsistatydinimui nepritarė. Sausio 6 d. dėl premjero elgesio iš vyriausybės pasitraukė Povilas Gylys ir Linas Linkevičius. Prezidentas A. Brazauskas pareikalavo A. Šleževičiaus atsistatydinti, bet jis nesutiko. Tuomet Prezidentas dekretu Seimui pasiūlė premjerą atstatydinti. Seimas tam pritarė, vasario 8 d. A. Šleževičius buvo nuo pareigų nušalintas.

1996 m. sausio 24 d. generalinė prokuratūra iškėlė baudžiamąją bylą dėl piktnaudžiavimo tarnyba, dėl neteisėtai priskaičiuotų, išmokėtų ir gautų padidintų palūkanų pagal A. Šleževičiaus terminuotų indėlių sutartis. Byla truko kelis metus.

### Po politikos

Pasitraukęs iš politikos išėjo iš LDDP, užsiėmė verslo konsultavimu, technologijų prekyba, kelis metus dirbo Rusijoje. Tarptautinių verslo ryšių bendrovės „TVRG" vadovas. 2006–2013 m. UAB „Alfabioetanolis" generalinis direktorius.

Buvo Vilniaus Rotary klubo narys, Kelmės raj. garbės pilietis.

Šaltiniai
---------

1. ↑  Šeima pranešė, kada bus palaidotas ekspremjeras Šleževičius. Delfi. 2022-12-07. Nuoroda tikrinta 2022-12-08.
2. ↑  Adolfas Šleževičius. Visuotinė lietuvių enciklopedija. 2018-07-05. Nuoroda tikrinta 2022-12-06.
3. ↑  Mirė buvęs Lietuvos premjeras Adolfas Šleževičius. LRT. 2022-12-06. Nuoroda tikrinta 2022-12-06.
4. ↑   Archyvuota kopija 2014-12-16 iš Wayback Machine projekto.
5. ↑   Archyvuota kopija 2014-03-24 iš Wayback Machine projekto.
6. ↑  „Dėl A. Šleževičiaus paskyrimo Ministru Pirmininku". *1993 m. kovo 10 d. dekretas Nr. 11*. Lietuvos Respublikos Prezidentas. Nuoroda tikrinta 2024-03-12.
7. ↑  *„Reform was hart to accomplish but I would do it again"*, Interview in „The Free Market" vom 01. Januar 2004 Archyvuota kopija 2006-10-14 iš Wayback Machine projekto.
8. ↑
9. ↑  „A.Šleževičius: valdžia kelia nuostabą". *diena.lt*. 2009-10-31. Suarchyvuota iš originalo 2016-05-09. Nuoroda tikrinta 2016-07-22.

Bibliografija
-------------

* Metai, kai nebuvo didvyrių: Lietuvos įvykiai tuometinio Ministro Pirmininko akimis (sud. Adolfas Šleževičius, literatūrinis bendraautoris Vilius Kavaliauskas). – Vilnius: Gairės, 2008. – 527 p.: iliustr. – ISBN 978-9955-759-09-6

  


| Politinis postas |
| --- |
| Prieš tai:**Bronislovas Lubys** | **Lietuvos ministras pirmininkas**1993–1996 m. | Po to:**Laurynas Mindaugas Stankevičius** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • R Lietuvos Respublikos Ministras Pirmininkas |
| --- |
|  |
| Ministrai Pirmininkai(1918–1940 m.) | 
Augustinas Voldemaras ·  Mykolas Sleževičius ·  Pranas Dovydaitis ·  Ernestas Galvanauskas ·  Kazys Grinius ·  Ernestas Galvanauskas ·  Antanas Tumėnas ·  Vytautas Petrulis ·  Leonas Bistras ·  Mykolas Sleževičius ·  Augustinas Voldemaras ·  Juozas Tūbelis ·  Vladas Mironas ·  Jonas Černius ·  Antanas Merkys |
|  |
| LSSR Ministrų Tarybos Pirmininkai (1940–1990 m.) | 
Justas Paleckis ·  Mečislovas Gedvilas ·  Motiejus Šumauskas ·  Juozas Maniušis ·  Ringaudas Songaila ·  Vytautas Sakalauskas |
|  |
| Ministrai Pirmininkai(nuo 1990 m.) | 
Kazimira Prunskienė ·  Albertas Šimėnas ·  Gediminas Vagnorius ·  Aleksandras Algirdas Abišala ·  Bronislovas Lubys ·  Adolfas Šleževičius ·  Laurynas Mindaugas Stankevičius ·  Gediminas Vagnorius ·  Rolandas Paksas ·  Andrius Kubilius ·  Rolandas Paksas ·  Algirdas Brazauskas ·  Gediminas Kirkilas ·  Andrius Kubilius ·  Algirdas Butkevičius ·  Saulius Skvernelis ·  Ingrida Šimonytė |

 |